text: Ikke mere oversvømmelse i Vejle
  04 marts 2014 kl. 11.26
  Den globale opvarmning udfordrer fortsat danskerne med ekstremt vejr. Nu vil Vejle Kommune forberede sig på fremtidens klima.
  Stadigt flere skybrud og vandstandsstigninger oversvømmer kældre og gør stor skade på mange menneskers ejendele.
  Siden 1873 er nedbøren steget med 15 %. I 2007 blev huse, haver og kældre i hele landet oversvømmet efter kraftige regnskyl. I 2009 ramte et kraftig skybrud, og klimamodeller fortæller, at det ekstreme vejr vil fortsætte i fremtiden.
  Derfor vil Vejle kommune blive bedre til at håndtere de voldsomme mængder af regnvand.
  På et borgermøde tirsdag kl. 19.00 i DGI-huset i vil Peter Tanev fortælle om klimaudfordringerne. Derudover vil Vejle kommune præsentere en ny klimatilpasningsplan.
  - Det er en stor opgave, der ligger forude, og det er nødvendigt, at alle deltager i arbejdet med at sikre os mod fremtidens vejr. Kommunen og forsyning kan ikke klare det alene. Borgere og erhvervslivet skal også på banen og vurdere, om der er grund til at beskytte egen ejendom, siger Søren Peschardt, der er formand for Natur- og Miljøudvalget i Vejle.
  Alle kommuner er forpligtet til at gennemføre risikokortlægning og udarbejde klimatilpasningsplaner.
  Hør mere udfordringerne, når TV SYD sender live fra borgermødet om fremtidens klima.
  Det går Vejles plan for klimatilpasning ud på:
  - Planen har fokus på oversvømmelser fra nedbør, spildevand, vandløb, hav og grundvand.- Et sluse- og pumpeanlæg ved Omløbsåen skal kontrollere vandstanden- Målestationer sættes op i byen, så vejlenserne vil kunne følge risikoen for oversvømmelser på hjemmesiden i fremtiden.- Kommunen vil udpege arelaer til forsinkele af vand i oplandet til Grejs Å.- Åbrinker skal sikres
  Læs mere om fremtidens klima på klimatilpasning.dk
  Se Vejles plan for klimatilpasning på vejle.dk
  